# Copa Paraguai

La Copa Paraguai és una competició futbolística per eliminatòries del Paraguai.
Va començar l'any 2018, essent successor del desaparegut Torneig República. El projecte per a la seva creació es va presentar oficialment el desembre de 2017 i aprovat pel Comitè Executiu de l'Associació Paraguaiana de Futbol el 20 de febrer de 2018.
La competició comença l'abril i finalitza el novembre, i el campió de la copa es classifica per la Copa Libertadores del proper any (Copa Sudamericana fins l'edició del 2022. Si el guanyador de la copa ja s'ha classificat per a competicions sud-americanes a través de la lliga, es classificarà el subcampió de la copa (o l'equip tercer classificat). Si els tres primers equips ja s'han classificat per a competicions sud-americanes a través de la lliga, aleshores l'equip millor classificat de la Primera Divisió Paraguaiana que encara no s'hagi classificat per a una competició internacional es classificarà per a la Copa Sudamericana. A partir de l'edició 2021, el guanyador també es classifica per a la Supercopa del Paraguai de futbol.

## Format

Per a la seva primera edició el 2018, la competició es va dividir en dues fases: una fase preliminar i una fase nacional.
A la fase preliminar, els equips de la Primera B, Primera C i la UFI van competir per 20 places per a l'etapa nacional: 7 equips de Primera B, 6 de Primera C, i 7 de la UFI classificats per a la següent fase de la competició.
A l'etapa nacional, els 12 equips de la Primera Divisió i els 16 equips de la Divisió Intermèdia s'uneixen als 20 equips classificats de la fase preliminar per a un total de 48 equips en aquesta fase, emparellats en 24 eliminatòries, amb els guanyadors classificant-se per a la segona ronda. Els 12 guanyadors de la segona ronda així com els quatre millors perdedors passen als vuitens de final. A partir d'aquest moment, la Copa Paraguai continua com un torneig d'eliminació única.
La següent edició la competició s'expandí a 64 equips, permetent més participants d'equips de categories inferiors. L'abril de 2022, la APF confirmà un total de 74 equips per a la següent edició.

## Historial

Font:
| Ed. | Any | Campió | Resultat | Finalista | Tercer classificat | Quart classificat |
| 1 | 2018 | Guaraní | 2–2 (5–3 p) | Olimpia | Sportivo Luqueño | Resistencia |
| 2 | 2019 | Libertad | 3–0 | Guaraní | Deportivo Capiatá | Sol de América |
| – | 2020 | No es disputà per la pandèmia de la COVID-19 | No es disputà per la pandèmia de la COVID-19 | No es disputà per la pandèmia de la COVID-19 | No es disputà per la pandèmia de la COVID-19 | No es disputà per la pandèmia de la COVID-19 |
| 3 | 2021 | Olimpia | 2–2 (3–1 p) | Sol de América | Libertad | Tembetary |
| 4 | 2022 | Sportivo Ameliano | 1–1 (4–3 p) | Nacional | Guaraní | Tembetary |
| 5 | 2023 | Libertad | 1–1 (4–1 p) | Sportivo Trinidense | Nacional | Guaraní |

## Referències

* ↑ «Copa Paraguay, en abril». objetivo.com.py, 20-02-2018. Arxivat de l'original el 15 May 2019. [Consulta: 15 maig 2018].
* ↑ «¡Es oficial! El campeón de la Copa Paraguay irá a la Libertadores» (en castellà). Versus, 22-12-2022. [Consulta: 22 gener 2023].
* ↑ «La Copa Paraguay otorgará un cupo directo a la Sudamericana». d10.paraguay.com, 09-02-2018.
* ↑ «La Copa Paraguay ya tiene formato». extra.com.py, 24-12-2017. Arxivat de l'original el 13 d’abril 2018. [Consulta: 16 novembre 2024].
* ↑ «Más equipos en Copa Paraguay para el 2019». HOY, 11-08-2018. [Consulta: 19 maig 2019].
* ↑ Paraguay: ¿Cómo será el nuevo formato? abc.com.py
* ↑ «Paraguay - List of Cup Winners». rsssf.com. [Consulta: 16 octubre 2024].